Bogdanovičius (miestas)

Bogdanovičius () – miestas Rusijoje, Sverdlovsko srityje, 99 km į rytus nuo Jekaterinburgo, prie Kunaros upės. Pro miestą eina Jekaterinburgo–Tiumenės plentas, geležinkelių mazgas (į Jekaterinburgą, Tiumenę, Čeliabinską, Serovą). Veikia maisto (duonos, mėsos), nedegių medžiagų, pabėgių, statybinių medžiagų gamybos įmonės. Yra krašto muziejus, poeto Šipačiovo namas-muziejus, netoliese stūkso Kašino piliakalnis.

Istorija 

Bogdanovičius įkurtas 1885 m. kaip geležinkelio stotis ir pavadintas generolo Jevgenijaus Bogdanovičiaus garbei. Iki revoliucijos netoliese veikė moterų vienuolynas. 1947 m. Bogdanovičiui suteiktas miesto statusas. 1973–2010 m. mieste veikė viena didžiausių Rusijos porceliano gamyklų.

Šaltiniai 

Sverdlovsko srities miestai